2017. gada 7. novembrī Noteikumi Nr. 659

Rīgā (prot. Nr. 55 16. §)

**Grozījumi Ministru kabineta 2011. gada 15. februāra noteikumos Nr. 130 "Iedzīvotāju reģistrā iekļauto ziņu izsniegšanas kārtība"**

Izdoti saskaņā ar

[Iedzīvotāju reģistra likuma](http://likumi.lv/ta/id/49641-iedzivotaju-registra-likums) [17. pantu](http://likumi.lv/ta/id/49641-iedzivotaju-registra-likums#p17),

[Dzīvesvietas deklarēšanas likuma](http://likumi.lv/ta/id/64328-dzivesvietas-deklaresanas-likums)

[13. panta](http://likumi.lv/ta/id/64328-dzivesvietas-deklaresanas-likums#p13) pirmo un trešo daļu un likuma

"Par miruša cilvēka ķermeņa aizsardzību un

cilvēka audu un orgānu izmantošanu medicīnā"

[3. panta](http://likumi.lv/ta/id/62843-par-mirusa-cilveka-kermena-aizsardzibu-un-cilveka-audu-un-organu-izmantosanu-medicina#p3)trešo daļu

Izdarīt Ministru kabineta 2011. gada 15. februāra noteikumos Nr. 130 "Iedzīvotāju reģistrā iekļauto ziņu izsniegšanas kārtība" (Latvijas Vēstnesis, 2011, 29. nr.; 2013, 218. nr.; 2015, 147. nr.; 2016, 149. nr.) šādus grozījumus:

1. Izteikt 2. punktu šādā redakcijā:

"2. Reģistrā iekļautās ziņas pārvalde izsniedz rakstveidā vai tiešsaistes datu pārraides režīmā."

1. Papildināt noteikumus ar 12.1punktu šādā redakcijā:

"12.1 Ja pieprasījumu iesniedz, izmantojot oficiālo elektronisko adresi, ziņu pieprasītājs – fiziskā persona – tiek identificēts pēc oficiālās elektroniskās adreses konta numura, bet juridiskās personas pārstāvis – pēc juridiskās personas oficiālās elektroniskās adreses konta numura un pārstāvja elektroniskajā parakstā iekļautā personas koda.";

1. Papildināt noteikumus ar 21.2 un 21.3 punktu šādā redakcijā:

"21.2 Izmantojot tīmekļa vietnē www.latvija.lv pieejamo speciālo tiešsaistes formu, identificētā persona var bez maksas elektroniski saņemt no reģistra informāciju ar apstiprinājumu vai noliegumu par to, vai tās norādītie personas kodi atbilst vienai personai. Ziņu pieprasītājs elektroniskajā pieprasījumā norāda abus personas kodus.

21.3 Izmantojot tīmekļa vietnē www.latvija.lv pieejamo speciālo tiešsaistes formu, identificētā persona, samaksājot valsts nodevu, var elektroniski saņemt no reģistra informāciju par attiecīgās personas iepriekšējo vai esošo personas kodu. Ziņu pieprasītājs elektroniskajā pieprasījumā norāda tās personas kodu, par kuru nepieciešams saņemt iepriekšējo vai esošo personas kodu."

4. Svītrot 26. punktu.

5. Papildināt noteikumus ar 31. punktu šādā redakcijā:

"31. Šo noteikumu 12.1 un 21.3 punkts piemērojams ar 2018. gada 1. jūniju."

Ministru prezidents Māris Kučinskis

Iekšlietu ministrs Rihards Kozlovskis